पुलिस सांझ लोगों को दे रहे हैं 41 सेवाएं: एसएसपी
प्रदेशसरकार की तरफ से शुरू की गई सांझ केन्द्र से लोगों को भरपूर लाभ मिल रहा है। सांझ केन्द्र से पुलिस के काम में पारदर्शिता आई है वहीं 41 सेवाएं लोगों को एक ही छत के नीचे मिलने लगी हैं। ये जानकारी जिला पुलिस मुखी उपिंदरजीत सिंह घुम्मण ने दी। उन्होंने कहा कि नवंबर महीने में एक हजार से अधिक लोगों ने जिले के सभी सांझ केन्द्रों से सेवाएं प्राप्त की। उन्होंने बताया कि सांझ केन्द्र का मकसद सिर्फ सेवाएं देना ही नहीं है बल्कि परिवारों में पैदा हुए तनाव को भी खत्म करना है। सांझ केन्द्र के द्वारा लोगों के पारिवारिक क्लेश भी खत्म किए जाते है। जिले के 1658 लोगों को तय समय के अंदर सेवाएं प्रदान की गई। इनमें से पासपोर्ट वेरिफिकेशन की 760, असला रिन्यू लाइसेंस 151, सर्विस वेरिफिकेशन 36, अन्य वेरिफिकेशन 41, वाहन एनओसी 16, विदेश रजिस्ट्रेशन 16, पीसीसी निवेदन 102, नया असला, 32, 503 अन्य पत्र प्राप्त हुए। उन्होंने कहा कि प्रदेश सरकार की तरफ से शुरू की गई इस सेवा का लोंग भरपूर लाभ ले रहे है।
hin_Deva hin_Deva